Pokémon 3: Unownien loitsu

Pokemon Movie 3: Unownien loitsu (; ) on kolmas pitkä Pokémon-elokuva. Elokuvan mukana tuli lyhytelokuva Pikachu ja Pichu. Elokuvan ensi-ilta oli Japanissa vuonna 2000 ja Suomessa vuoden 2001 toukokuussa.

Juoni 

Tarina alkaa siitä, kun professori Spencer Hale lukee 5-vuotialle tyttärelleen, Mollylle, kirjaa, jossa kerrotaan tarupokemoneista, muun muassa Enteistä ja
Unownista. Sitten Spencer saa viestin, ja joutuu lähtemään tutkimaan vanhaa temppeliä, jossa on omituisia hieroglyfejä. Hän löytää laatikon, jossa on pieniä Unownien kuvilla varustettuja puunpalasia. Hän koskettaa niitä ja katoaa. Tuo salaperäinen laatikko viedään Mollyn kotiin tutkittavaksi, mutta Molly itse alkaa tutkia sitä. Samassa paikalle ilmaantuu hirveästi Unowneja, jotka muodostavat omituisen kuvion joka kieppuu ja pyörii. Sitten koko rakennus muuttuu kristalliksi ja Molly jää yksin sisälle vangiksi. Kristallin seasta muodostuu Entei, jota Molly luulee isäkseen. Entei toteuttaa kaikki Mollyn toiveet, joten tämä sanoo olevansa todella Mollyn isä.

Samaan aikaan Ash, Misty ja Brock tapaavat pokémon-kouluttaja Lisan, jota vastaan Ash ottelee. He lähtevät kohti tämän kotikaupunkia Greenfieldiä, mutta se onkin osittain kristallin peitossa! Kaukana näkyy kartano, jossa Molly ja Entei ovat, ja kristalli laajenee koko ajan. Paikalle saapuvat myös professori Oak sekä Ashin äiti Delia Ketchum.

Molly kaipaa äitiään, ja huomaa televisiossa Delian. Hän luulee tätä äidikseen, ja käskee Entein hakemaan hänet. Kun Entei sitten noutaa Delian, Ash kimpaantuu, ja lähtee Mistyn ja Brockin kanssa pelastamaan äitiään. Pokemoniensa avulla he pääsevät kartanoon sisään, jossa he saapuvat outoon paikkaan, kuin satumaahan. He tajuavat sen olevan Mollyn unelmamaailma, jonne Molly ja Entei saapuvat. Molly haastaa Brockin pokémon-otteluun Ashin ja Mistyn jatkaessa matkaa Rakettiryhmä kintereillään.

Pian he saapuvat meren rantaan, jossa Molly haastaa Mistyn. Ash jatkaa matkaa, ja saapuu lopulta äitinsä ja todellisen Mollyn luo, joka oikeasti näkee vain unta. He koittavat lähteä pois, mutta Molly ei tahdo sitä, jolloin kristalliset piikit estävät heidän pääsynsä pois.

Entei saapuu paikalle, ja Ash ottelee tätä vastaan Totodilella sekä Cyndaquililla, ja lopulta valitsee Pikachun. Entei pamauttaa seinän hajalle, ja Pikachu ja Ash putoavat, mutta paikalle ilmestynyt Brock, Misty ja Rakettiryhmä saavat tämän kiinni. He suostuttelevat Mollya palaamaan todelliseen elämäänsä, mutta hän ei halua, ja Entei vihastuu. Se saa Ashin ja Pikachun taas putoamaan, mutta Ashin entinen uskollinen pokemon Charizard nappaa heidät kiinni. Charizard ja Entei taistelevat, ja juuri kun Entei on voitolla, Molly pyytää tätä lopettamaan ja päättää palata normaaliin maailmaan.

Ensiksi heidän on kuitenkin ajettava omaan ulottuvuuteensa Unownit, joiden sijainnin Rakettiryhmä kertoo. He menevät niiden luokse, ja Mollyn uskon voimalla Entei (Pikachun ja Charizardin pienellä avustuksella) saa ajettua Unownit pois.

Kaikki kristallit katoavat, samoin Entei. Mollyn isä ja hänen oikea äitinsä palaavat Ash, Misty ja Brock jatkavat matkaa, ja Molly jatkaa normaalia elämäänsä isänsä, oikean äitinsä sekä uuden pokémoninsa, Teddiursan, kanssa.

Äänirooleissa

Tunnuslaulut 
  Rica Matsumoto – OK! 2000
  PJ Lequerica – Pokémon Johto
  Mika Turunen – Pokémon Johto

Televisioesitykset 
Elokuva on esitetty MTV3-kanavalla kolmeen otteeseen: 16. huhtikuuta 2005, 12. elokuuta 2006 ja 20. tammikuuta 2007. TV-esityksissä elokuvasta käytettiin nimeä Pokémon 3: Kristallitorni.

Vuoden 2000 japanilaiset elokuvat
Pokémon-elokuvat